નેશનલ સ્કૂલ ઓફ ડ્રામાના ડિરેક્ટર પ્રો. વામન કેન્દ્રેએ કહ્યું હતું, “છેલ્લા ૩ વર્ષથી અમે ભારતમાં થિયેટર ઓલિમ્પિક્સ લાવવાનું સ્વપ્ન જોઈ રહ્યા હતા. આ સ્વપ્ન સાકાર થતું જોઈ રહ્યા છીએ. અમે જ્યારે આ માટેના પ્રયાસો હાથ ધર્યા ત્યારે સાંસ્કૃતિક મંત્રાલય અને મંત્રીશ્રી ડો.મહેશ શર્માએ આ સ્વપ્નને હકીકતમાં ફેરવવા માટે પૂરેપૂર સહયોગ આપ્યો. સદીઓથી આપણે શેક્સપિયર અને બ્રેકથ બ્રેશ જેવા નાટ્યકારોની રચનાઓને ભારતીય થિયેટરમાં જોતા આવ્યા છીએ. આપણા ભારતમા અત્યંત પ્રતિભાસાળી નાટ્ય લેખકો અને નાટ્ય પ્રતિભાવો હોવા છતાં આપણે વિદેશના નાટકો જેવી અસર સર્જવામાં પાછળ છીએ. આના કારણે વિશ્વના નક્શા પર ભારતીય થિયેટરને મૂકવાની દિશામાં આ આયોજન એક મોટું પગલું સાબિત થશે. ૨૫૦૦ વર્ષથી વધુ જુના આપણા ભારતીય રંગમંચ પર આપણને ગૌરવ હોવું જોઈએ.